நடைமேடைச் சீட்டு, இந்தியா

நடைமேடைச் சீட்டு (Platform Ticket), தொடருந்து நிலைய நடைமேடைக்குச் சென்று குடும்ப உறுப்பினர்கள், நண்பர்கள் அல்லது உறவினர்கள் மற்றும் விருந்தினர்களை வரவேற்க அல்லது வழியனுப்ப வரும் பார்வையாளர் ஒவ்வொருவரும் தனித்தனியாக நடைமேடை சீட்டை கட்டணம் ரூபாய் 10 செலுத்தி பெறவேண்டும் Indian Railways charges Rs. 10 for platform ticket at most stations. நடைமேடைச் சீட்டு இன்றி தொடருந்து நிலையத்தின் நடைமேடைகளுக்குச் செல்வது, இரயில்வே விதிகளின்படி, குற்றச் செயலாகும். இக்குற்றச் செயலுக்கு அபராதத் தொகை ரூபாய் 250 வசூலிக்கப்படுகிறது. மேலும் நடைமேடைச் சீட்டு வாங்கிய நேரத்திலிருந்து அதிகபட்சமாக இரண்டு மணி நேரத்திற்கும் மட்டுமே செல்லுபடியாகும். இந்திய இரயில்வே வழங்கும் நடைமேடை சீட்டு வைத்திருப்பவர் இரயிலில் ஏறவோ அல்லது இரயிலில் பயணம் செய்ய இயலாது.Everything You Need to Know About Platform Ticket Rules  நடைமேடைச் சீட்டு இன்றி தொடருந்து நிலைய நடைமேடையில் இருப்பவர்களுக்கு, அங்கு நடக்கும் ஏதேனும் விபத்துகளால் உடல் அல்லது உடைமைகளுக்கு சேதம் ஏற்படின் இரயில்வே நிர்வாகத்திடம் அல்லது  காப்புறுதி நிறுவனத்திடமிருந்து நஷ்ட ஈடு தொகை கோர இயலாது.

நோக்கம்
தொடருந்து நிலையங்களில் பயணிகளை வரவேற்க அல்லது வழியனுப்ப வருகிறவர்களின் கூட்டத்தை குறைக்க வேண்டி நடைமேடைச் சீட்டு அறிமுகப்படுத்தப்பட்டது. தொடருந்து நிலையத்தின் நடைமேடைகளில் நடைமேடைச் சீட்டு இன்றி சுற்றித் திரிபவர்களையும், தூங்குபவர்களையும் கட்டுப்படுத்தப்படுவதுடன், நடைமேடை வளாகத்தில் கூடுதல் கூட்டத்தை குறைக்க வழிசெய்கிறது.

புதிய விதி
2025 பிரயாக்ராஜ் மகா கும்பமேளாவின் போது பிரயாக்ராஜ், புது தில்லி, வாரணாசி, லக்னோ கான்பூர் போன்ற தொடருந்து நிலையங்களில் கூட்ட நெரிசல் ஏற்பட்டது. அதனை தவிர்க்க, புது தில்லி, மும்பை, ஹவுரா, சென்னை சென்டிரல், பெங்களூரு, செகந்திராபாத், புனே, அகமதாபாத், லக்னோ உள்ளிட்ட 60 நகரங்களில் உள்ள தொடருந்து நிலையங்களின் உறுதியான பயணச்சீட்டை (Confirmed Tiket) பெற்றுள்ள பயணிகள் மட்டுமே நடைமேடைகளில் அனுமதிக்கப்படுகிறார்கள்.Indian Railways New Rule For 60 Stations 

மேற்கோள்கள்

பகுப்பு:இந்திய இரயில்வே